মৰেল পুলিচিঙৰ নামত লখিমপুৰ-মাজুলী সীমান্তৱৰ্তী এখন গাঁৱত একাংশ লোকে এগৰাকী মহিলাৰ ওপৰত চলোৱা নিৰ্যাতনৰ ভিডিঅ'ই ৰাজ্যজুৰি তীব্ৰ প্ৰতিক্ৰিয়াৰ সৃষ্টি কৰিছে।
ছ'চিয়েল মিডিয়াত বৰ্তমান 'ভাইৰেল' হৈ পৰা ভিডিঅ'টোত উক্ত মহিলাগৰাকীক একাংশ লোকে ঘেৰি ধৰি চোতালত আঁঠু কঢ়াই ঘূৰিবলৈ দিয়া দেখা যায়।
উল্লেখযোগ্য যে লখিমপুৰ আৰু মাজুলীৰ সীমান্তৱৰ্তী লুইত খাবলুত আজি চাৰিদিন পূৰ্বে সংঘটিত এই ঘটনাটোত পৰকীয়া প্ৰেমক কেন্দ্ৰ কৰিয়েই মহিলা গৰাকীৰ ওপৰত গাঁৱৰ একাংশ ৰাইজে এনেদৰে চৰম শাস্তি বিহে।
জানিব পৰা মতে, গাঁৱৰে এজন যুৱকৰ সৈতে মহিলাগৰাকীৰ প্ৰেমৰ সম্পৰ্ক আছিল। সেই পৰকীয় প্ৰেম ধৰা পৰাৰ পিছতে তেওঁক এইদৰে একাংশ লোকে নিৰ্যাতন চলায়।
মৰেল পুলিচিঙৰ নামত ৰাজ্যত দিনক-দিনে বৃদ্ধি পাবলৈ ধৰা এনেধৰণৰ ঘটনাত ৰাজ্যখনৰ সচেতন মহলে উদ্বেগ প্ৰকাশ কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
